*Príloha A*

**N Á V R H**

**RÁMCOVÁ DOHODA**

**na poskytovanie služieb uzatvorená podľa § 2 ods. 5 písm. g) zákona**

**č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a v súlade s § 269 ods. 2 zákona č. 513/1991 Z.z. Obchodného zákonníka v znení neskorších predpisov**

(ďalej len zmluva)

## I.

##  ZMLUVNÉ STRANY

**1.1 Objednávateľ:**

 **Mestské služby mesta Trnava**

 Priemyselná 5, 917 01 Trnava

 v zastúpení riaditeľkou Ing. Andreou Tomašovičovou

 IČO: 00598135

 DIČ: 2021190963

 bankové spojenie: VÚB, pobočka Trnava

 IBAN: SK07 0200 0000 0000 0633 4212

 BIC: SUBASKBX

 tel. č.: 033/ 32 40 369

 e-mail: elena.jurcova@msmt.trnava.sk

 (ďalej len objednávateľ)

**1.2 Poskytovateľ:**

**.............................................................................................................................**

(presný názov a sídlo firmy podľa výpisu z obchodného registra, živnostenského listu alebo iného oprávnenia na podnikanie)

v zastúpení ........................................................................

IČO: ........................

DIČ: ........................

IČ DPH: ........................

bankové spojenie: .................................................

IBAN: .................................................

SWIFT: ..............................

č. tel.: ................................

e-mail: .................................

 *(Zápis v Obchodnom registri Okresného súdu ................., oddiel .........., vložka č. .......*

 *alebo* zápis *v Živnostenskom registri......................., sp.č. ......................, reg. č........)*

 (ďalej len poskytovateľ)

 Túto rámcovú dohodu uzatvárajú zmluvné strany v súlade s výsledkom verejného obstarávania, ktoré bolo vyhlásené v Informačnom systém Elektronického verejného obstarávania IS EVO dňa 31.05.2022.

## II.

## PREDMET DOHODY

2.1 Predmetom dohody je záväzok poskytovateľa vykonávať pre objednávateľa kompletný pneuservis osobných a nákladných motorových vozidiel, pracovných strojov a záhradnej techniky – riderov, kosačiek a traktora za podmienok uvedených vo výzve na predloženie cenovej ponuky a za podmienok dohodnutých v tejto rámcovej dohode.

2.2 Kompletný pneuservis motorových vozidiel, pracovných strojov a záhradnej techniky zahŕňa najmä opravy defektov, prezúvanie pneumatík, demontáž a montáž kolies a ich vyváženie, hustenie pneumatík na predpísaný tlak, geometriu automobilu, likvidáciu ojazdených pneumatík a iné bližšie nešpecifikované činnosti súvisiace so službami pneuservisu. Súčasťou predmetu dohody je zabezpečenie náhradných dielov potrebných na vykonanie služieb pneuservisu.

2.3 Objednávateľ sa zaväzuje za poskytnuté služby zaplatiť poskytovateľovi dohodnutú cenu v súlade s článkom III. tejto rámcovej dohody.

## III.

## CENY A  PLATOBNÉ PODMIENKY

3.1 Cena za predmet dohody pozostáva z ceny za poskytnuté služby pneuservisu a z ceny za použité náhradné diely a je dohodnutá v zmysle zákona o cenách č.18/1996 Z. z. v znení neskorších predpisov a vyhlášky č. 87/1996 Z. z., ktorou sa vykonáva zákon o cenách.

3.2 Cenník jednotkových cien za poskytnuté služby tvorí prílohu č. 1 – Cenník poskytovaných služieb pneuservisu tejto dohody a je pre poskytovateľa záväzný.

3.3. Poskytovateľovi vznikne právo vystaviť čiastkovú faktúru (ďalej aj ako „faktúra“) za poskytnuté služby po vykonaní služieb a faktickom odovzdaní vozidla späť objednávateľovi.

3.4 Neoddeliteľnou súčasťou faktúry podľa bodu 3.3 tohto článku Zmluvy je preberací doklad (zákazkový list, protokol, dodací list...) potvrdený poverenou osobou objednávateľa, v ktorom poskytovateľ uvedie identifikáciu vozidla a súpis vykonaných prác a zoznam použitých náhradných dielov, ocenených v súlade s predloženou cenou poskytovaných služieb tvoriacou prílohu č. 1 tejto rámcovej dohody.

3.5 Platba bude realizovaná formou bezhotovostného platobného styku. Splatnosť faktúry je 14 dní odo dňa jej doručenia objednávateľovi.

3.6 Poskytovateľovi budú uhradené iba skutočne realizované a poverenou osobou objednávateľa potvrdené služby.

3.7 Faktúra musí obsahovať všetky náležitosti daňového dokladu podľa všeobecne platných právnych predpisov. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju poskytovateľovi na doplnenie. V takomto prípade sa preruší plynutie lehoty splatnosti a nová lehota splatnosti začína plynúť dňom doručenia opravenej faktúry objednávateľovi.

**IV.**

## DOBA A MIESTO PLNENIA

4.1 Rámcová dohoda sa uzatvára na dobu určitú, t.j. od **15.06.2022** do **31.05.2023** alebo do vyčerpania finančného limitu **4.000,- eur bez DPH**, podľa toho, ktorá zo skutočností nastane skôr.

4.2 Poskytovateľ sa zaväzuje zabezpečovať požadované služby v lehote trvania rámcovej dohody podľa potrieb objednávateľa.

4.3 Služby pneuservisu budú vykonávané na adrese sídla poskytovateľa, resp. na jeho prevádzke.

**V.**

**PRÁVA A  POVINNOSTI ZMLUVNÝCH STRÁN**

5.1 Poskytovateľ sa zaväzuje zabezpečovať plnenia podľa potrieb objednávateľa a na základe čiastkových faktúr vystavených poskytovateľom v súlade s bodom 3.3 a 3.4 článku III. tejto rámcovej dohody.

5.2 Cena použitých náhradných dielov sa bude odvíjať od aktuálnych cien na trhu. Objednávateľ si vyhradzuje právo požadovať zdokumentovanie nadobúdacej ceny uvedenej v cenovej ponuke.

5.3 Poskytovateľ je povinný do 3 pracovných dní od obdržania žiadosti doručiť objednávateľovi doklady o nadobudnutí náhradného dielu (faktúra, pokladničný blok). Doklady budú zasielané elektronickými prostriedkami.

5.4 Poskytovateľ sa zaväzuje vykonať opravu ihneď, **max. v termíne do 2 pracovných dní** od faktického odovzdania vozidla poskytovateľovi na mieste uvedenom v článku IV, bod 4.3 tejto rámcovej dohody.

5.5 V prípade opravy, ktorá sa nedá z objektívnych dôvodov vykonať v uvedenej lehote, navrhne poskytovateľ predĺženú lehotu opravy aj s uvedením jej dôvodov.

5.6 Spôsob vykonávania služieb pneuservisu musí vyhovovať podmienkam STN, predpisom požiarnej ochrany, bezpečnosti a ochrany zdravia pri práci a hygienickým predpisom.

## VI.

##  ZMLUVNÉ POKUTY, NÁHRADA ŠKODY

6.1V prípade omeškania poskytovateľa s plnením zákazky podľa bodu 5.4 článku V. tejto rámcovej dohody je objednávateľ oprávnený uplatniť si voči poskytovateľovi zmluvnú pokutu vo výške 0,05 % za každý začatý deň omeškania.

6.2 Pri omeškaní objednávateľa s úhradou faktúry v lehote jej splatnosti má poskytovateľ nárok na úrok s omeškania vo výške 0,05 % za každý deň omeškania.

6.3 Ak ktorákoľvek zo zmluvných strán poruší svoju zmluvnú povinnosť, je povinná nahradiť skutočnú škodu tým spôsobenú druhej strane ibaže sa preukáže, že porušenie povinnosti bolo spôsobené okolnosťami vylučujúcimi zodpovednosť.

6.4 Pri uplatňovaní náhrady škody sa budú zmluvné strany riadiť ustanoveniami Obchodného zákonníka v platnom znení.

**VII.**

**ZÁRUČNÁ DOBA A REKLAMÁCIE**

7.1 Poskytovateľ zodpovedá za to, že všetky služby budú poskytované na odbornej úrovni a zaväzuje sa objednávateľovi poskytnúť na realizované služby a  diely vymenené pri oprave záruku **24 mesiacov**, pričom záručná lehota začína plynúť dňom potvrdenia preberacieho dokladu poverenou osobou objednávateľa.

7.2 Objednávateľ je povinný nahlásiť písomne závadu alebo nedostatky poskytnutých služieb resp. výmeny náhradného dielu ihneď po ich zistení.

7.3 Poskytovateľ je povinný v rámci záručnej doby odstrániť všetky vady na vlastné náklady.

7.4 Záruka sa nevzťahuje na vady preukázateľne nezavinené poskytovateľom.

# VIII.

**PLATNOSŤ A  ZÁNIK DOHODY**

8.1 Táto dohoda môže byť ukončená:

 - uplynutím doby, na ktorú bola uzavretá,

 - vyčerpaním finančného limitu podľa bodu 4.1 čl. IV. Doba a miesto plnenia,

 - vzájomnou písomnou dohodou zmluvných strán,

 - odstúpením pre podstatné porušenie dohody.

8.2 V prípade zániku tejto rámcovej dohody dohodou, táto zaniká dňom uvedeným v písomnom oznámení o ukončení dohody. V dohode o ukončení sa upravia vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.

8.3 Za podstatné porušenie dohody sa považujú nasledujúce skutočnosti:

 - porušenie povinností stanovených v čl. V. tejto dohody,

 - neuhradenie troch po sebe nasledujúcich faktúr,

8.4 Odstúpenie nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od dohody, bude doručený druhej strane. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od dohody.

## IX.

##  ZÁVEREČNÉ USTANOVENIA

9.1 Dohoda nadobúda platnosť dňom podpisu obidvoma zmluvnými stranami.

9.2 Táto dohoda nadobúda účinnosť dňom nasledujúcim po zverejnení na webovom sídle objednávateľa.

9.3 Meniť alebo dopĺňať text tejto dohody možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.

9.4 V ostatných otázkach neupravených touto dohodou platia ustanovenia Obchodného zákonníka a ostatné všeobecne záväzné predpisy.

9.5 Dohoda je vyhotovená v 3 rovnopisoch, z ktorých dve vyhotovenia obdrží objednávateľ a jedno poskytovateľ.

9.6 Neoddeliteľnou súčasťou dohody je: *Príloha č. 1* – Cenník poskytovaných služieb pneuservisu

9.7 Dohoda bola zverejnená dňa .......................... na webovom sídle objednávateľa.

V Trnave, dňa .................. V .........................................., dňa ......................

....................................... .....................................

 Ing. Andrea Tomašovičová

 riaditeľka MSMT